Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

Cestor şi Zoua au dezvăluit că au fost mereu păcăliţi de promisiuni că vor fi plătiţi - mai întâi, dacă echipa se califică în playoff, apoi dacă ajung în finala Cupei, dar acestea nu au fost respectate niciodată. Cei doi au povestit că şi preşedintele Dani Coman s-a săturat la un moment dat şi şi-a dat demisia.

"Dani venea să ne spună ceea ce, cred, îi spunea boss-ul, şi până la urmă cred că n-a mai suportat şi a demisionat din acest motiv cred. Până la urmă era şi imaginea lui în joc, când ne tot spunea că vom fi plătiţi. Până şi el şi-a spus că nimeni nu mai crede pe nimeni. Până când nu primim banii nu mai credem pe nimeni. De aceea cred că a “explodat” şi a dorit să plece.

Am făcut grevă de trei ori, cred. O dată înaintea meciului de la Cluj din Cupă...Nu ne-am antrenat, am venit la Ploieşti dar nu ne-am antrenat.De fapt toată echipa a luat decizia să nu se antreneze pentru a protesta. Dar chiar şi aşa nu s-a întâmplat nimic", a spus Mike Cestor.

Fără bani de mâncare, medicamente şi chirie

Coechipierul său, Jacques Zoua, crede că dacă patronul ar fi plătit salariile la timp Astra putea fi din nou campioană.

"Eu cred că jucătorii pe care îi avem au o calitate extraordinară. Şi având acest lot cred că puteam bate pe oricine în acest sezon. Sincer! Dacă am fi stat bine mental totul ar fi fost bine. Dar s-a ajuns ca până nici medicul echipei să nu mai aibă medicamente! Eu am avut probleme de mai multe ori, am fost la el şi mi-a spus: “Jacques, nu sunt bani de medicamente!”. Ce mai puteam face? Când ajungi aici, e foarte grav.

Odată, când am fost la maseur, era dezamăgit, voia să demisioneze... Nu putea să maseze jucătorii pentru că nu mai fusese plătit de mult timp. Avea probleme, nu putea face masaje înainte de meciuri.", a dezvăluit Jacques Zoua.

Chiar dacă au fost copleşiţi de probleme din cauza datoriilor, cei doi jucători străini nu au simţit necurat în vestiar. Mai mult, au fost surprinşi de faptul că antrenorul, dar şi coechipierii au sărit în ajutorul celor care erau disperaţi.

"Antrenorul mi-a spus: “Jacques, dacă ai nevoie de bani, spune-mi! Dacă ai nevoie să te ajut, fie că e cu bani sau în alt fel, zi-mi! În vestiar toată lumea e plânge, fie că român sau străin, toţi au aceleaşi probleme, pentru că îi auzim şi pe români, au aceleaşi probleme ca noi. Poate că oamenii pot gândi despre noi, pentru că venim din străinătate, că am făcut bani la nivelul celor din Franţa, dar eu n-am jucat în mari echipe, poate că am pus ceva bani deoparte, poate nu destul pentru a rezista 5, 6, 7 luni," a povestit Zoua.

" Dacă într-o zi văd că un jucător din echipa mea, despre care ştiu că e capabil să elimine 5 adversari din joc, nu în stare să treacă de nimeni, îmi spun doar că tipul are probleme mentale din cauză că nu a fost plătit, că nu e într-un mediu bun, eu la asta mă gândesc. Altfel, nu ştiu dacă unii au “dat” meciuri, chiar nu ştiu.Deci, dacă aflu despre aceste practici – nu am aflat – dar dacă aflu într-o zi, n-o să mă mir," a precizat Mike Cestor la Fotbal Club.

Etichete:

,

,

,